Ouers skuldig aan manslag na baba se doodAdriaan Netto. Foto: @ewnreporter/Twitter Netto (37) en sy 34-jarige lewensmaat, wie nie geïdentifiseer mag word nie ten einde die identiteite van die paartjie se ander kinders te beskerm, sal op 30 September in die Palm Ridge-landdroshof gevonnis word. Die vrou het in trane uitgebars terwyl regter Majeke Mabesele sy uitspraak gelewer het. Netto, wat verlede week gevlug het en weer Maandag in hegtenis geneem is, het stil gesit en luister. Mabesele het bevind dat hoewel die paartjie nie hul babadogtertjie vermoor het nie, hulle haar wel verwaarloos en mishandel het en dat dit tot haar dood gelei het. Die paartjie se babadogtertjie is op 12 Maart 2012 dood. Sy was ondergewig en het verskeie beserings gehad. Haar ribbes was gebreek en daar is skaafplekke op haar vagina, wange, bors, neus en lip gewees. Sy het ook kneusplekke op haar maag en ‘n skeurplek, gevul met bloed, in een van haar longetjies gehad. Haar lewer is ook beseer en sy is verskeie kere in die anus gepenetreer. Netto is Maandag in Krugersdorp in hegtenis geneem nadat hy verlede Donderdag gevlug het toe uitspraak in die saak gelewer sou word Die vrou se borg is verleng en Netto bly in aanhouding tot vonnisoplegging.